Trelis/gawiki huggingface dataset:
William Thomas Mulvany. Ailtire Éireannach ab ea William Thomas Mulvany (1806–1885). Ba mhac é leis an bpéintéir Thomas James Mulvany agus Mary Field agus ba dheartháir é John Skipton. Bhí cáil air as a chuid oibre ar dhraenáil agus ar fhiontair thionsclaíocha sa Ghearmáin.
Olltoghchán na hÉireann, 1923. Reáchtáladh Olltoghchán na hÉireann, 1923 ar an 27 Lúnasa 1923. Tús nua do Shaorstát Éireann a bhí ann i dToghchán 1923 tar éis na deich mbliana suaite roimhe sin. Léirígh formhór na ndaoine a dtacaíocht don Chonradh trí vóta a chaitheamh ar son Chumann na nGaedheal.
Torthaí.
Bhuaigh Cumann na nGaedheal (nó "na nGael" de réir litriú inniu) an chéad olltoghchán i Saorstát Éireann. 
Ghnóthaigh Liam T Mac Cosgair 63 shuíochán vs Éamon de Valéra (Sinn Féin) 44.
Ba é an tOllamh Eoin Mac Néill an chéad Aire Oideachais sa Saorstát. Bhí Caoimhín Ó hUigínn ina Aire Dlí agus Cirt agus ina Leas-Uachtarán agus tá Patrick Hogan ina Aire Tailte agus Talmhaíochta; Ceaptar Hugh Kennedy, mar chéad Phríomh-Bhreitheamh ar an Saorstát; ba é a bhí mar chéad Ard-Aighne ar an Saorstát chomh maith. 
Dhiúltaigh na 44 'Poblachtach' glacadh leis an Saorstát agus dhiúltaigh siad freisin suí sa Dáil. Ós rud é gurbh iad Cumann na nGael an páirtí ba mhó, bhunaigh siad rialtas agus dearbhaíodh a gceannaire, Liam Tomás Mac Cosgair, mar Uachtarán ar Dháil Éireann.
An Mheilinéis. Is foréigiún den Aigéine in iardheisceart an Aigéin Chiúin í an Mheilinéis. Síneann sé ón Nua-Ghuine san iarthar go Tonga san oirthear, agus cuimsíonn sí Muir Arafura, cúpla míle oileán, agus ceithre stát neamhspleácha: Fidsí, Vanuatú, Oileáin Sholomón, agus Nua-Ghuine Phapua. Cuimsíonn sí codanna den Indinéis freisin – go háirithe na cúigí Papua agus Papua Thiar agus comhroinn Fhrancach thar lear na Nua-Chaladóine. Tá beagnach an réigiún ar fad sa leathsféar theas; níl ach cúpla oileán beag nach meastar go polaitiúil mar chuid den Aigéine sa leathsféar thuaidh.
D’úsáid an loingseoir Francach Jules Dumont d’Urville an t-ainm "Mélanésie" den chéad uair sa bhliain 1832; chum sé na téarmaí "Mélanésie" agus "Micronésie" (le taobh an téarma "Polynésie" a bhí ann cheana) chun cur síos a dhéanamh ar na trí phríomhréigiún eitneacha agus tíreolaíochta san Aigéan Ciúin.
Tagann an t-ainm "an Mheilinéis" ón nGréigis , "dubh", agus , "oileán", tagairt do chraiceann dorcha na mbundúchasach.
Epona. I gcreidimh na gCeilteach Gaill-Rómhánach, cosantóir capall, asal agus miúileanna ba ea an bandia Epona. Ba bhandia torthúlachta í ach go háirithe, mar a léirítear agus ina teannta i roinnt dealbh "paterae" (babhlaí tanaí dheoch ofrála), cornucopiae, diasa gráin agus searraigh. D'fhéadfadh é gur ceannairí na n-anamacha iad í féin agus a capaill ar thuras an alltair, cisil le Rhiannon an Mabinogion. 
D'adhrtaí Epona, "the sole Celtic divinity ultimately worshipped in Rome itself", mar bhanphatrún an mharca, go forleathan ar fud Impireacht na Róimhe idir na chéad agus tríú haoiseanna AD. Is rud iontach é seo le haghaidh diachta Cheiltigh, óir go n-adhrtaí iad go háitiúil de ghnáth.
George Francis Mulvany. Péintéir Éireannach ab ea George Francis Mulvany (1809 – 1869) agus an chéad stiúrthóir ar Ghailearaí Náisiúnta na hÉireann.
Beathaisnéis.
Ba mhac é le Thomas James Mulvany, péintéir a bhí ina choimeádaí ar an Royal Hiberian Society (RHA) freisin.
Rinne George Francis Mulvany staidéar sa scoil RHA. Léirigh sé an chéad taispeántas ag an RHA in 1827 agus tháinig sé ina bhall in 1835. Ar bhás a athar ghlac sé seilbh ar an RHA in 1845. In 1862 rinneadh é ar an gcéad stiúrthóir ar Ghailearaí Náisiúnta na hÉireann.
Plean Feachtais. Ba straitéis é an Plean Feachtais ar glacadh leis in Éirinn idir 1886 agus 1891, arna chomhordú ag polaiteoirí Éireannacha ar mhaithe le feirmeoirí tionóntaí, i gcoinne tiarnaí talún neamhchónaitheacha agus ainchíosa den chuid is mó. Seoladh é chun dul i ngleic leis an anacair talmhaíochta a tharla mar gheall ar an gcúlú leanúnach ar phraghsanna táirgí déiríochta agus eallaigh ó lár na 1870idí, rud a d'fhág go leor tionóntaí i riaráiste cíosa. Drochaimsir sa bhliain 1885 agus 1886 ba chúis freisin le teip barr, rud a d’fhág go raibh sé níos deacra cíosanna a íoc. Bhí Cogadh na Talún sna 1880í luatha ar tí a athnuachan tar éis méadú a theacht ar dhíshealbhuithe agus chuir sé uafás forleathan ar dhaoine,
Bearta as cuimse.
An Plean a bhí cumtha ag Tadhg Ó hEaluithe, agus ba iad Timothy Harrington, rúnaí Chonradh Náisiúnta na hÉireann, William O'Brien agus Seán Diolún a cheap agus a d'eagraigh é.
Comhdháil na Náisiún Aontaithe ar an gComhshaol agus an Fhorbairt, 2009 i gCóbanhávan. Tionóladh Comhdháil na Náisiún Aontaithe ar an gComhshaol agus an Fhorbairt, 2009 i gCóbanhávan sa Danmhairg ar 7-18, 2009 (tharla COP 15 agus CMP 5 ag an am céanna)
Bhí dréachtchonradh nua á ullmhú le síniú i gCóbanhávan i 2009. Ach theip ar an gcruinniú mullaigh aon socrú a dhéanamh. Theip ar na rialtais aon chomhaontú ná spriocanna a leagan amach don tréimhse i ndiaidh 2012.
W. Is é W, w an tríú litir is fiche den aibítir Rómhánach.
Caol Uisce. Baile fearainn i gContae an Dúin is ea Caol Uisce (Narrow Water i mBéarla), in aice leis an bPointe ar Abhainn Ghleann Rí agus Loch Cairlinn.
Stair.
Tógadh Caisleán an Chaoil ann sna 1500idí.
Ar 27 Lúnasa 1979 le linn na dTrioblóidí, tharla luíochán de chuid an IRA ann; maraíodh 18 saighdiúir de chuid Arm na Breataine (16 as an Reisimint Pharaisiút). Phléasc dhá bhuama ar thaobh an bhóthair. Scaoil na saighdiúrí i dtreo an Deiscirt (sa Phoblacht), trasna na habhann. Mharaigh siad sibhialtach amháin, William Hudson, san áit mhícheart ag an am mícheart (agus gortaíodh a chol ceathrair). Fostaíodh athair Hudson i bPálás Buckingham.
Taisteal.
Sa bhliain 2021, bhí maoiniú €3m fógartha ag Rialtas na hÉireann le droichead trasteorann a thógáil idir Co Lú agus Co an Dúin. Dúirt an Taoiseach gur togra Uile-Oileáin é droichead Chaol Uisce a bhfuil tacaíocht láidir pholaitiúil aige gach aon taobh den teorainn.
Dublin and Kingstown Railway. Ba é an Iarnród Bhaile Átha Cliath &amp; Bhaile an Rí (D&amp;KR, Béarla: "Dublin and Kingstown Railway") an chéad iarnród in Éirinn, a osclaíodh go poiblí ar 17 Nollaig 1834. Bhí an t-iarnród timpeall sé mhíle ar fad ó Rae an Iarthair i mBaile Átha Cliath go dtí Dún Laoghaire.
Stair.
Thóg an t-innealtóir John Rennie (a rugadh in 1761) Cuan Dhún Laoghaire idir 1817-1827.
Sa bhliain 1830 thosaigh an t-iarnród Learpholl go dtí Manchain ag feidhmiú i Sasana. Bhí baint ag ceannaithe Bhaile Átha Cliath le gnó an dá chathair sin. D’fhostaigh James Pim (Junior), stocbhróicéir, an t-innealtóir sibhialta Alexander Nimmo ar a chostas féin, chun bealach a phleanáil chun an chathair a nascadh leis an gcalafort nua. Mar thoradh air sin cruthaíodh an chuideachta "Dublin and Kingstown Railway" in 1831.
Osclaíodh an t-iarnród go poiblí ar 17 Nollaig 1834. Bhí an foirceann thuaidh ag stáisiún ar a dtugtar Stáisiún na bPiarsach, Baile Átha Cliath. Bhí an foirceann theas gar don ché thiar.
De réir mar a mhéadaigh D&amp;WR ó dheas, athainmníodh é an "Dublin, Wicklow and Wexford Railway" agus níos déanaí an "Dublin and South Eastern Railway", "Great Southern Railways" (GSR) i 1925 agus Córas Iompair Éireann i 1945..
Luíochán Chaol Uisce (1979). Ar 27 Lúnasa 1979 le linn na dTrioblóidí, tharla luíochán de chuid an IRA sa Chaol Uisce, Contae an Dúin; maraíodh 18 saighdiúir de chuid Arm na Breataine (16 as an Reisimint Pharaisiút). Phléasc dhá bhuama ar thaobh an bhóthair. 
Scaoil na saighdiúrí i dtreo an Deiscirt (sa Phoblacht), trasna na habhann. Mharaigh siad sibhialtach amháin, William Hudson, san áit mhícheart ag an am mícheart (agus gortaíodh a chol ceathrair). Fostaíodh athair Hudson i bPálás Buckingham.
Conspóid.
Sa bhliain 2020, ghabh an Teachta Dála Brian Stanley, Sinn Féin, leithscéal faoin teachtaireacht chonspóideach a chuir sé ar Twitter maidir le Luíochán Chaol Uisce. Mhaígh an TD gur mhúin an oibríocht ceacht do rial-aicme na Breataine nach bhfanfadh an stát s’acu in Éirinn gan costas.
Herman Dreer. Oideachasóir, údar, agus ministir Mheiriceánach ab ea Herman Dreer (1888–1981). Bhí sé ina cheannaire ar an ngluaiseacht ar son cearta sibhialta d'Afrai-Mheiriceánaigh; i measc gníomhaíochtaí eile, d’oscail sé coláiste agus bhunaigh sé banc don phobal Afrai-Mheiriceánach in St. Louis, Missouri. 
Rugadh Dreer ar 12 Meán Fómhair 1888 in Washington, D.C. Bhain sé céim bhaitsiléara amach ó Choláiste Bowdoin in Brunswick, Maine, céim mháistreachta ó Chliarscoil Diagachta Virginia, agus Ph.D. sa tsocheolaíocht ó Ollscoil Chicago sa bhliain 1955. Phós sé Mary Thomas sa bhliain 1912 agus bhí beirt iníonacha acu. Chuir siad fúthu in St. Louis i 1914.
Chonaic sé an easpa deiseanna oideachais a bhí ag an bpobal Afrai-Mheiriceánach i gcathair St. Louis. Dá bharr sin, bhí ról lárnach aige i mbunú Ollscoil Douglass i 1935, Coláiste Stowe (coláiste oiliúna múinteoirí) i 1940, agus throid sé ar son imeascadh ciníocha in Ollscoil Washington in St. Louis sna 1940idí.
Scríobh Dreer do pháipéir nuachta agus d'iris darb ainm “Negro History” a bhunaigh Carter G. Woodson. Scríobh sé dhá úrscéal, agus chuir sé cnuasach de scríbhinní Afrai-Mheiriceánacha in eagar. Bhí sé ina mhinistir in King's Way Baptist Church ó 1950 go 1970.
Cuireadh an teach a cheannaigh sé ó fhorbróir (4335 Cote Brilliante Avenue, St. Louis) ar Chlár Náisiúnta na nÁiteanna Stairiúla in 2009. 
Tá bailiúchán dá chuid páipéar i gcartlann ag an State Historical Society of Missouri.
Thomas Cole. Péintéir Meiriceánach as Sasana ab ea Thomas Cole (1 Feabhra 1801 - 11 Feabhra 1848) a raibh clú air as a chuid tírphictiúr agus péintéireachtaí staire. Aithnítear é mar bhunaitheoir an Hudson River School, gluaiseacht ealaíne Meiriceánach a bhí i réim i lár na 1800idí. Saintréith shaothar Cole ná an léiriú rómánsach ar fhásach agus ar dhúlra Mheiriceá.
Luathshaol agus oideachas.
Rugadh Cole in Bolton le Moors, Lancashire, sa bhliain 1801, Chuaigh Cole ar imirce go dtí na Stáit Aontaithe in éineacht lena theaghlach sa bhliain 1818. Chuir siad fúthu in Steubenville, Ohio. In aois a 22 bliain, thug sé aghaidh ar Philadelphia agus ní ba dhéanaí, sa bhliain 1825, ar Catskill, Nua-Eabhrac. D'fhan sé ina chónaí in Catskill lena bhean chéile agus a gcuid bpáistí go dtí a bhás sa bhliain 1848.
Fuair Cole obair mar ghreanadóir ar dtús. Bhí sé féin-oilte mar phéintéir.
Bedford, Nua-Eabhrac. Is baile i gContae Westchester, Nua Eabhrac é Bedford. Bhí 17,335 duine ina gcónaí sa bhaile de réir daonáirimh 2010.
Tá sé suite in oirthuaisceart Chontae Westchester agus cuimsíonn sé ceithre shráidbhaile: Bedford Hills, Bedford, Katonah, agus Bedford Corners.
Bunaíodh an baile ar 23 Nollaig 1680, nuair a cheannaigh 22 Piúratánach ó Stamford, Connecticut, réimse talún trí mhíle cearnach ar a dtugtar an “Hopp Ground” ón cheannaire Lenape Katonah ar chótaí, pluideanna, vampam, agus éadach.
Moscow, Idaho. Is cathair i dtuaisceart Idaho i ngar don teorainn le stát Washington é Moscow (). Bhí 25,435 duine ina gcónaí sa chathair de réir daonáirimh 2020. Is príomhbhaile chontae Latah é, agus tá Ollscoil Idaho, príomh-ollscoil taighde an stáit, lonnaithe in Moscow.
Mearcair (miotaseolaíocht). Mórdhia i miotaseolaíocht na Rómhánach ba ea Mearcair (), agus é ar cheann desna 12 Dii Consentes sa phaintéón. Is é dia an bhrabúis, an deisbhéalaí, teachtaireachtaí, cumarsáide (tairngreacht san áireamh), turasóirí, teorainneacha, an áidh, cleasaíochta agus gadaithe. Is é fosta treoraí anamacha chun an alltair.
Chreideadh na Rómhánaigh gur mac é le Maia (iníon as seachtar leis an Tíotán, Atlas) agus Iúpatar, é sin nó le Caelus agus Dies. Ó thús a scéil, is amhlaidh go raibh gaol aige leis an dia Éatrúscach, Turms. Tá ag an dá dhia tréithe dála an dé Ghréagaigh, Heirméas. Feictear é go minic agus an cadúicéas ina láimh chlé aige, bronnta air, i dtosach mar slat draíochta, ag Apalló.
Drosera rotundifolia. Is speiceas feoiliteach de phlanda bláthanna, a fhásann i bportaigh, i riasca agus in eanaigh, é Drosera rotundifolia, nó an drúchtín móna, Ar cheann de na speicis drúchtíní is forleithne, tá dáileadh imbhóireach aige, atá le fáil i dtuaisceart na hEorpa ar fad, cuid mhór den tSibéir, i gcodanna móra de thuaisceart Mheiriceá Thuaidh, sa Chóiré agus sa tSeapáin ach tá sé le fáil freisin chomh fada ó dheas le California, Mississippi agus Alabama i Stáit Aontaithe Mheiriceá agus sa Nua-Ghuine .
Cur síos.
Tá duilleoga an drúchtín móna eagraithe i mbonnróiséad. Tacaíonn na peitíní fada caola, gruagacha, 1.3 go 5.0-ceintiméadar, lanna fada cruinne 4 go 10 milliméadar. Tá dromchla uachtarach na linne clúdaithe go dlúth le ribí faireogacha dearga a thálann gumalacht greamaitheach. 
Tá trastomhas de thart ar 3 go 5 ceintiméadar ag gnáthphlanda, agus tá bláthra 5 go 25-ceintiméadar ar airde. Fásann na bláthanna ar thaobh amháin de ghas caol maol a eascraíonn as lár róiséad na duille. Bán nó bándearg i ndath, táirgeann na bláthanna cúig-pheitil síolta 1.0-go-1.5-milliméadar, donnfhionn, caol, barrchaolaithe.. 
Sa gheimhreadh, táirgeann "D. rotundifolia" gnáthóg chun maireachtáil sna coinníollacha fuar. Is éard atá anseo ná bachlóg de dhuilleoga atá cuachta go docht ar leibhéal na talún.
Teach na dTeachtaí, 1707-1801 (Ríocht na Breataine Móire).  
Ba é Teach na dTeachtaí teach íochtarach Pharlaimint na Breataine Móire idir 1707 agus 1801. Sa bhliain 1707, mar thoradh ar Achtanna an Aontais na bliana sin, tháinig sé in ionad Theach na dTeachtaí Shasana agus an tríú eastát de Pharlaimint na hAlban, mar cheann de na hathruithe is suntasaí a thug Aontas ríochtaí Shasana agus Albain isteach i Ríocht na Breataine Móire.
Forbraíodh oifig an Phríomh-Aire le linn an 18ú haois. Tháinig an coincheap go mbíonn rialtas i gcumhacht a fhad is a bhíonn tacaíocht na Parlaiminte fós aige chun cinn, as sin a d'eascair an chéad rún mímhuiníne riamh, nuair a theip ar rialtas an Tiarna North deireadh a chur le Réabhlóid Mheiriceá. Tháinig forbairt níos déanaí ar nóisean na linne seo nach bhfuil ach tacaíocht ó Theach na dTeachtaí riachtanach chun go mairfidh an rialtas. Mar an gcéanna, níor tháinig an nós go bhfuil an Príomh-Aire i gcónaí ina Chomhalta den Teach Íochtarach, seachas an Teach Uachtarach, go dtí an fichiú haois.
Bhí gnó an tí á rialú ag an Spéicéir tofa. Ba é ról oifigiúil an Spéicéir díospóireacht a mhodhnú, rialú a dhéanamh ar nós imeachta, torthaí na vótaí a fhógairt, agus a leithéidí. Chinn an Spéicéir cé a fhéadfaidh labhairt agus bhí na cumhachtaí aige chun smacht a chur ar chomhaltaí a bhriseann nósanna imeachta an tí. Is minic a léirigh an Spéicéir an comhlacht go pearsanta freisin, mar ghuth an comhlachta i gcásanna searmanais agus i gcásanna áirithe eile. Taifeadadh an teideal den chéad uair sa bhliain 1377 chun cur síos a dhéanamh ar ról Thomas de Hungerford i bParlaimint Shasana. De réir an ghnáis, is gnách go labhraítear le Spéicéir sa Pharlaimint mar Mister Speaker, más fear é, nó Madam Speaker, más bean í.
Sa bhliain 1801, méadaíodh an Teach chun Teach na dTeachtaí den Ríocht Aontaithe, mar thoradh ar Acht an Aontais 1800 a chomhcheangail an Bhreatain Mhór agus Ríocht na hÉireann isteach i Ríocht Aontaithe na Breataine Móire agus na hÉireann.
Esus. Dia na nGallach agus na mBriotanach ab ea Esus (fosta Hesus, nó Aisus), aitheanta as dhá dhealbh agus líne in "Bellum civile" le Lucan.
Teutates. Dia Ceilteach ba ea Teutates nó Toutatis adhartha sa Ghaill agus an Bhreatain. Ar bhonn sanasaíochta, meastar go forleathan gur chosantóir treibhe é.
Boggart (taibhse). Is cineál púca é boggart, focal coitianta sa chaint i dtuaisceart Shasana. Tá an focal le feiceáil i logainmneacha (mar shampla Boggart Hole Clough, atá cóngarach do Mhanchain).
Is léir gur chuala roinnt údar an focal – C.S. Lewis, mar shampla, mar is droch-chréatúir iad na boggarts ina leabhar agus tá siad sa tsraith leabhar Harry Potter le J.K. Rowling fosta, mar “"the shape shifters"”.
Céad sluaíocht Eoin Shasana chun na hÉireann. Agus é ocht mbliana déag d’aois, chuir Anraí II Shasana a mhac, Eoin, go Éirinn le troid in aghaidh na nGael. D’fhág an prionsa óg Learpholl ar 25 Aibreán 1185 agus tháinig sé ar ais, in ísle brí, i rith mhí na Nollag 1186.
Cúlra.
Thug an Rí Henry II Eastát Walton do Gilbert de Walton, duine de na daoine ab ansa leis, sa 12ú haois. Bhí mac Gilbert, Richard, ina chara mór de chuid mhac Henry II, John (a bhí ina rí ón bhliain 1199). Déagóir ainrianta ab ea John; agus é ocht mbliana déag d’aois. D’fhág sé sa bhliain 1185 in éineacht le Richard de Walton.
Féachtas.
Tá tagairt don eachtra seo in "Annála Ríoghachta Éireann" leis na Ceithre Máistrí. Scríobhadh gur tháinig mac rí Shasana, is é sin John, go hÉirinn le cabhlach séasca long chun smacht a fháil ar an tír. Ghlac sé seilbh ar Bhaile Átha Cliath agus Laighin agus thóg sé caisleáin ag Tipraid Fachtnac agus Ardfinan, áiteanna ar chreach siad an Mhumhain astu. Ach fuair Dónal Ó Briain an bua orthu agus rinne sléacht mór orthu.
Tar éis ocht mí dhéag, ní raibh rath ar bith ar fheachtas John agus d’fhill sé féin agus Richard de Walton ar Learpholl, in ísle brí, i rith mhí na Nollag 1186.
Beobhord. Is féidir go gciallódh beobhord :
Steatoda nobilis. Is damhán alla sa ghéineas "Steatoda" é Steatoda nobilis, ar a dtugtar an bhaintreach bhréagach uasal sa Ghaeilge, mar gur minic a bhíonn iomrall aitrhne ag daoine agus meastar gur baintreach dhubh chontúirteach nó damháin alla eile sa ghéineas "Latrodectus é". Is minic a thugtar "an" bhaintreach bhréagach air, cé gur téarma níos ginearálta é "baintreach bhréagach" a chuirtear i bhfeidhm ar ghrúpa speiceas níos leithne a bhfuil an chosúlacht sin air. Damhán alla atá measartha suntasach ó thaobh an leighis de, leis an chuid is mó de ghreamanna mar thoradh air comharthaí cosúil le cealg bheiche nó fhoiche. D’fhéadfadh go ndéanfadh roinnt greamanna dochar níos suntasaí, go páirteach de bharr baictéar pataigineach ó na damháin alla.
Raonaid Walker (amhránaí). Amhránaí agus cumadóir Gaelach is ea Raonaid Walker (1976-) (Béarla: "Rachel Walker" ). Canann sí ina haonar chomh maith le bannaí, leithéidí Cruinn agus Skipinnish. Bhuaigh sí sa bhliain 2017.
Saol.
Rugadh Raonaid i Salisbury, Lincolnshire, agus d'aistrigh a muintir go hiarthar Rois nuair a bhí sí ocht mbliana d'aois. Chuaigh sí go Bun-Sgoil Cheann Loch Lù agus Àrd-Sgoil Gheàrrloch áit ar fhoghlaim sí amhráin Ghaeilge agus ceol traidisiúnta.
Ina dhiaidh dhi an scoil a fhágáil, rinne Walker cúrsa sa cheol clasaiceach in Oilthigh Napier. sa bhliain 1996, bhí sí ar dhuine de na chéad oileánaigh ar an gcúrsa nua ar cheol na hAlban ag Conservatoire Rìoghail na h-Alba.("Royal Scottish Academy of Music is Drama" mar a bhí). D’fhoghlaim sí amhráin Ghaeilge ansin faoi stiúir an amhránaí iomráiteach Keana Campbell.
Tá sí pósta ar an bpíobaire an bhanna Skipinnish Andrew Stevenson agus tá beirt pháiste acu.
Tá trí albam dá cuid féin aici agus canann sí ar go leor albam eile le banna ceoil agus le tacaíocht amhránaithe eile ar nós Art McCormick. Is léachtóir ceoil í ag " Colaiste na Gàidhealtachd an Iar, áit a bhfuil sí i gceannas ar roinn an cheoil. Múineann sí amhráin Ghaeilge freisin i Sgoil Chiùil na Gàidhealtachd sa Phloc.
Cór.
Tá sí ina stiúrthóir ar Chòisir Loch Abar. In éineacht léi, bhuaigh siad "Cuach_Cuimhneachain_Mairead_NicDhonnchaidh" do chóir réigiúnacha trí huaire idir 2015-17 ag an Mód Náisiúnta.
Bannaí ceoil.
Tá sí mar chuid den bhanna ceoil, Cruinn. Is minic a oibríonn sí leis an veidhleadóir Archie McAllister.
Cumadóir ceoil.
Tá ceol scríofa ag Walker do ghrúpaí ar nós Scotland Sings agus NàdarAlba .
Scríobh sí an t-amhrán 'Fada Bhuam' a rinne ionadaíocht ar Albain ag an gcomórtas amhrán idirnáisiúnta Liet. Sa bhliain 2018, bhí ‘"Arms of the Ocean"’ "singil" aici ag uimhir 1 i gcairt íoslódála "World Music".
Bród na Gaeltachta. Is féile bhróid é Bród na Gaeltachta, a bhíonn ar siúl sa Ghaeltacht. 
2022.
Bunaíodh é sa bhliain 2022. Reáchtáladh Bród na Gaeltachta den chéad uair i gCloch Cheann Fhaola, Dún na nGall. Ba é an chéad uair a bhí féile bhróid i gceantar Gaeltachta. Bhí sé ar siúl idir 18ú Iúil go dtí 23ú Iúil. I measc na himeachtaí a bhí ar siúl bhí "drámaí, ceol, filíocht, léachtaí, ranganna Gaeilge, siúlóidí, ceardlanna, damhsa, taispeántais, scannáin agus go leor eile ar siúil, chomh maith le mórshiúl carnabhail agus CLUB LUGH".
Ardenna. Is géineas éan mara é Ardenna san fhine "Procellariidae". Bhí na speicis fhionnuisce meánmhéide seo sa ghéineas "Puffinus" roimhe seo .
Tacsanomaíocht.
Fuarthas amach in anailís fhileigineach ag baint úsáide as ADN miteacoindreach a foilsíodh sa bhliain 2004 go raibh dhá chlad ar leith ag "Puffinus" agus go raibh sé polaifíléiteach. Chun genera monaifíléiteacha a chruthú, aistríodh grúpa speiceas isteach go dtí na hArdenna, géineas a thug Ludwig Reichenbach isteach sa bhliain 1853 agus an chánóg mhór (Puffinus gravis) mar tíopa speicis. Luann Reichenbach an nádúraí Iodálach Ulisse Aldrovandi a d'úsáid an litriú "Artenna" le haghaidh éin mhara sa bhliain 1603.
Speicis.
Tá na seacht speiceas beo seo sa ghéineas:
Charles Vallancey. Suirbhéir míleata Briotanach a d'oibrigh in Éirinn ab ea an Ginearál Charles Vallancey (6 Aibreán 1731 – 8 Lúnasa 1812). Chuir sé an-spéis sa Ghaeilge agus i seaniarsmaí na hÉireann, agus scríobh sé go leor leabhar agus páipéar ar na hábhair seo. Chomh fada siar leis an 19ú haois, aithníodh go forleathan nach raibh mórán fiúntais in obair acadúil Vallancey, go háirithe a chuid teoiricí áiféiseacha maidir le stair agus sanasaíocht na Gaeilge. Mar sin féin, tugtar creidiúint dó as treabhadh chun cinn sa réimse seo nuair nach raibh mórán spéise ann, agus aird scoláirí níos cúramaí a tharraingt air sna blianta i ndiaidh a bháis.
Luathshaol.
Rugadh Charles Vallancé i Westminster (nó b'fhéidir i bhFlóndras) é sa bhliain 1731 de thuismitheoirí Francis Vallancé (Francach i seirbhís na Breataine) agus Mary Preston (iníon Thomas Preston). Phós Francis agus Mary i séipéal Ospidéal Greenwich ar 21 Meitheamh 1724.
D’fhreastail Vallancey ar Eton agus ar an Acadamh Míleata Ríoga, Woolwich, sular coimisiúnaíodh é sa 10ú reisimint de shaighdiúirí coise sa bhliain 1747. Bhí sé ina bhall de na hInnealtóirí Ríoga. Rinneadh leifteanantghinearál de sa bhliain 1798, agus ginearál de cúig bliana ina dhiaidh sin.
In Éirinn.
Tháinig Vallancey go hÉirinn roimh 1770 chun cabhrú le suirbhé míleata ar an oileán, agus shocraigh sé cur faoi in Éirinn go buan. Dhírigh sé a aird go láidir ar stair, ar fhocleolaíocht, agus ar sheaniarsmaí na hÉireann tráth nár léirigh mórán scoláirí spéis iontu. Creidtear gur i gCorcaigh a chuir sé spéis sa Ghaeilge den chéad uair agus go bhfuair sé an beagán Gaeilge a bhí aige ón scríobhaí agus file Muiris Ó Gormáin.
D’fhoilsigh sé na leabhair seo a leanas, i measc saothar eile: "Collectanea de Rebus Hibernicis", 6 imleabhar, idir 1770 agus 1804; "Essay on the Irish Language", 1772; "Grammar of the Irish Language", 1773; "Vindication of the Ancient Kingdom of Ireland", 1786; "Ancient History of Ireland proved from the Sanscrit Books", 1797; "Prospectus of a Dictionary of the Aire Coti or Antient Irish", 1802. Bhí sé ina bhall de go leor cumann léinn; toghadh ina bhall den American Philosophical Society i 1780, agus rinneadh comhalta den Chumann Ríoga de sa bhliain 1784. Le linn Éirí Amach 1798, thug sé pleananna don Rialtas chun Baile Átha Cliath a chosaint. Tógadh Droichead na Banríona, Baile Átha Cliath, óna dhearadh. D’éag sé 8 Lúnasa 1812, in aois a 91.
Ag tráth amháin, bhí Leabhar Mór Leacáin ina sheilbh, agus thug sé ar aghaidh go dtí Acadamh Ríoga na hÉireann é.
Athbhreithniú.
Idir lár agus deireadh na naoú haoise déag, bhí portráidí de Vallancey in Acadamh Ríoga na hÉireann agus i seomra boird Chumann Ríoga Bhaile Átha Cliath. Sa tréimhse chéanna, léirigh taighde nua-aimseartha nach raibh aon fhiúntas ina chuid teoiricí agus tuairimí — is éard a bhí iontu ná conclúidí neamhchruinne bunaithe ar thuiscint neamhfhoirfe. Dúirt an "Quarterly Review": “Cé gur fear léinn é, scríobh an Ginearál Vallancey níos mó seafóide ná aon fhear eile lena linn.”
Scríobh Mícheál Ó Bréartúin beathaisnéis Ghaeilge a foilsíodh in 2009: "Charles Vallancey 1725–1812; Ginearál, Innealtóir agus ‘Scoláire Gaeilge’".